कुलपतियों की गुफा

कुलपतियों की गुफा या कुलपतियों का मक़बरा पश्चिमी तट के पुराने हेब्रोन शहर में स्थित गुफाओं की शृंखला है, जिसे यहूदी मकपेला की गुफा (बाइबिली इब्रानी: מְעָרַת הַמַּכְפֵּלָה, शब्दानु. 'दोहरे की गुफा') और मुसलमान इब्राहीमी मस्जिद (अरबी: المسجد الإبراهيمي), या इब्राहीम का मक़बरा (अरबी: الحرم الإبراهيمي) के नाम से जानते हैं। इसे यहूदी धर्म, ईसाई धर्म, और इस्लाम में पवित्र स्थल माना जाता है। इब्राहीमी धर्मों के अनुसार, इब्राहीम ने इस गुफा को समाधि के तौर से ख़रीदा था। दीवार के ऊपर हेरोड के काल से एक चौकोर घेरा है। बाइज़ेंटाइन शासन के समय, यहाँ एक ईसाई बसिलिका का निर्माण किया गया था; सीरिया पर मुस्लिम विजय के बाद उसे इब्राहीमी मस्जिद में बनाया गया। 12वीं शताब्दी तक, मस्जिद और उसके आसपास के क्षेत्र क्रूसयोद्धाओं के तहत थे, किन्तु 1188 को अय्यूबी सुल्तान सलाउद्दीन ने उन्हें फिर से पाकर संरचना को वापस मस्जिद में बदला। 1119 में, एक मठवासी को गुफा के अंदर हड्डियाँ मिलीं, यह मानते हुए कि वह कुलपतियों कि हड्डियाँ थीं। 1967 में छह दिनों के युद्ध के दौरान, इसराइल ने पश्चिमी तट पर क़ब्ज़ा किया, जिसके बाद मस्जिद के आधे भाग को आराधनालय बनाया गया था। 1968 को, रोश हशाना और योम किपुर के समय विशेष यहूदी सेवाएँ अधिकृत की गई थीं। नाम अमोराई व्युत्पत्ति मकपेला नाम का मूल अज्ञात है। इसका अर्थ "दोहरा", "गुणित" या "दोगुना" हो सकता है, जिस प्रकार गुफा का नाम "दोहरे की गुफा" है। तलमूद के अध्याय एरुविन 53a में दो सिद्धांत माने जाते हैं:मकपेला की गुफा: अब्बा अरिख़ा और शमूएल [बहस किए]; एक ने कहा, "दो कक्ष हैं, एक दूसरे के पीछे", और दूसरे ने कहा, "दो कक्ष हैं, एक दूसरे के ऊपर।"यह बात कि कक्ष ढेर हैं काफ़ी है—यह मकपेला है। हालाँकि, यदि एक दूसरे के पीछे है, तो फिर मकपेला क्या है? कि वह जोड़ों में मौजूद है:"और याक़ूब मम्रे में, जो किर्यतर्बा, अर्थात हब्रोन है, अपने पिता इसहाक़ के पास आया ..." (उत्पत्ति 35:27)। इसाक लोहार ने कहा, "चार जोड़ों का शहर: आदम और हव्वा, इब्राहीम और सारा, इसहाक़ और रिबका, एवं याक़ूब और लिआ"।बावा बत्रा 58a के अनुसार, अब्बा अरिख़ा और नेहार्डिया के शमूएल ने माने कि दोनों कक्ष समरूप हैं। उत्पत्ति रब्बा 58 एक तीसरा सिद्धांत पेश करता है:"सो एप्रोन की भूमि, जो माम्रे के सम्मुख की मकपेला में थी ..." (उत्पत्ति 23:17)। यह सिखाता है कि यह [अंदर] गाड़े गए व्यक्ति की ख्याति को दोगुना करता है, क्योंकि जो भी अंदर है उसे [स्वर्ग में] बहुत बड़ा इनाम मिले गा। बाद की नामव्युत्पत्तियाँ सादिया गाओन और अब्राहम इब्न एज़्रा मानते थे कि नाम का अर्थ "गुफा के अंदर गुफा" है। शमूएल बेन मेइर, मोशे बेन नाख़मान, ओबद्याह स्फ़ोर्नो, मोसेस मेंडेलज़ोन, एर्न्स्ट रोसेनमुलर, और सामुएल दाविद लुत्सात्तो के अनुसार, मकपेला एक व्याकरण नहीं बल्कि भूमि का नाम है। यह सिद्धांत उत्पत्ति 49:30 ("अर्थात उसी गुफा में जो कनान देश में मम्रे के साम्हने वाली मकपेला की भूमि में है . . .") जैसे कुछ श्लोक की व्याख्याओं से समर्थित है। मकपेला की सही व्याख्या पर चर्चा हुई है। स्ट्रांग की अनुक्रमणिका मकपेला को कपल (बाइबिली इब्रानी: כָּפַל, शब्दानु. 'दोगुना करना') क्रिया से व्युत्पन्न करता है। बाइबिल में उत्पत्ति 23:1–20 के अनुसार, इब्राहीम की पत्नी सारा की मृत्यु 127 वर्ष की आयु में कनान के किर्यतर्बा में हुई, जिस प्रकार वह बाइबिल में एकल स्त्री है जिसकी आयु दी गई है। इब्राहीम उसके लिए रोने पीटने जाता है। बाद में वह हत्तियों से बात करता है। वह उन्हें कहता है कि वह उनके बीच विदेशी है और उनसे एक क़ब्रिस्तान माँगता है जहाँ वह अपने मुर्दे को गाड़ सके। हत्तियों इब्राहीम की ख़ुशामद करते हैं, उन्हें अपना प्रभु कहकर बोलते हैं कि वह अपने मुर्दे को उनके किसी भी क़ब्रों में गाड़ सकता है। इब्राहीम उनके प्रस्ताव को अस्वीकार करके उनके राजा, एप्रोन, के पास जाकर उनसे "पूरे दाम" के लिए मकपेला की गुफा माँगता है। यह सुनकर एप्रोन कहता है कि वह मुफ़्त में भूमि और गुफा दे सकता है, यह जानते हुए कि इब्राहीम उन्हें हमेशा के लिए नहीं रख पाएगा। इब्राहीम इसे इनकार करके भूमि को ख़रीदने का प्रस्ताव देता है। एप्रोन कहता है कि भूमि का दाम 400 रजत शेकेल है और इब्राहीम बिना सौदा करके दाम मान लेता है। वह फिर अपनी पत्नी सारा को वहाँ गाड़ता है। सारा का दफ़न बाइबिल का पहला उल्लिखित दफ़न है। इब्राहीम 175 वर्ष तक जीया, जिसके बाद उसके बेटे इसहाक़ और इस्माइल ने उसे गुफा में गाड़ा। इसहाक़ को वह गुफा विरासत में मिली। उसकी मृत्यु के बाद, उसके बेटे एसाव और याकूब ने भी उसे गुफा में गाड़ा। इसराइलियों को अपने आख़िरी संदेश में, याक़ूब ने कहा कि इसहाक़ की पत्नी रिबका को भी मकपेला में गाड़ा गया है। याक़ूब ख़ुद 147 वर्ष की आयु में मर जाता है। उत्पत्ति पुस्तक के अंतिम अध्याय में, यूसुफ़ उसके वैद्यों से अपने पिता याक़ूब की लोथ में सुगंधद्रव्य भरवाता है, जिसके बाद उसे मिस्र से लेकर मकपेला की गुफा में गाड़ा जाता है। जब यूसुफ़ का निधन हुआ, उसकी लोथ में सुगंधद्रव्य भरे गए। जब इसराइली प्रतिज्ञात भूमि पहुँचे, उसकी हड्डियाँ शकेम में गाड़ी गई थी। अन्य ग्रंथों में उगारिती ग्रंथों (13वीं–12वीं शताब्दी ई.पू.) में खोजे गए छह संपत्ति अनुबंधों में से तीन 400 रजत शेकेल के थे, जो बाइबिल में मकपेला का भी दाम था। इससे पता चलता है कि 400 शेकेल कनानी संपत्ति का आम दाम होता था। सन्दर्भ